贈蘇小
作者：李涉
朝代：唐

paragraphs: 地人仙人家洛浦，聞道新年年十五。
巧轉明眸雙劍連，開粧一面千花吐。
流蘇帳，雲母屏，碧羅作卷花亭亭。
崑崙阿母暗鈎引，東海麻姑投姓名。
梭能織詩箏解語，鴛鴦難稱煙波侶。
偶逢曼倩巧言詞，不覺投花忽相許。
自言夫婿心不骨，黃金買笑輕侯王。
掌中看舞腰欲斷，暗裏聽歌愁滿堂。
莫學爲雲去無跡，巫山高高接天碧。
（同前第五五一頁）。